Hun forsker blant annet på posttraumatiske stressreaksjoner hos barn og ungdom, barnemishandling og seksuelle overgrep. Hun leder et forskningsprosjekt om de psykiske virkningene av terrorangrepene i Norge 2011. Hun var president i International Society for Traumatic Stress Studies (2015–2016). Hun er utdannet cand.med. ved Universitetet i Oslo i 1988, ble godkjent spesialist i barne- og ungdomspsykiatri i 2004 og ble dr.med. ved Norges teknisk-naturvitenskapelige universitet i 2005.